REGULAMENTUL (CE) NR. 1453/2007 AL COMISIEI
din 10 decembrie 2007
de stabilire a retribuției standard pentru fiecare fișă a unei exploatații agricole, pentru anul contabil 2008, în cadrul rețelei de date contabile agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Economică Europeană (1),
având în vedere Regulamentul (CEE) nr. 1915/83 al Comisiei din 13 iulie 1983 privind anumite norme de aplicare referitoare la evidența contabilă în scopul stabilirii veniturilor exploatațiilor agricole (2), în special articolul 5 alineatul (3),
întrucât:
(1)
Articolul 5 alineatul (1) din Regulamentul (CEE) nr. 1915/83 prevede achitarea unei retribuții standard de către Comisie către statele membre pentru fiecare fișă întocmită corespunzător a unei exploatații, care îi este transmisă în decursul perioadei menționate la articolul 3 din regulamentul respectiv.
(2)
Regulamentul (CE) nr. 1859/2006 al Comisiei (3) a stabilit valoarea retribuției standard pentru anul contabil 2007 la 148 EUR pentru fiecare fișă a unei exploatații. Evoluția costurilor și efectele acesteia asupra costurilor aferente întocmirii fișei exploatației justifică o ajustare a retribuției respective.
(3)
Măsurile prevăzute în prezentul regulament sunt conforme cu avizul Comitetului comunitar pentru rețeaua de date contabile agricole,
ADOPTĂ PREZENTUL REGULAMENT:
Articolul 1
Retribuția standard prevăzută la articolul 5 alineatul (1) din Regulamentul (CEE) nr. 1915/83 este stabilită la 151 EUR.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică începând cu anul contabil 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 decembrie 2007.